KOMMISSIONENS FORORDNING (EF) Nr. 754/95 af 3. april 1995 om supplering af forordning (EF) nr. 2993/94 om fastsættelsen af støtten for levering til De Kanariske Øer af mejeriprodukter inden for rammerne af den ordning, som er fastsat i artikel 2 til 4 i Rådets forordning (EØF) nr. 1601/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EØF) nr. 1974/93 (2), særlig artikel 3, stk. 4, og
ud fra følgende betragtninger:
Kommissionens forordning (EF) nr. 2993/94 af 8. december 1994 om fastsættelsen af støtten for levering til De Kanariske Øer af mejeriprodukter inden for rammerne af den ordning, som er fastsat i artikel 2 til 4 i Rådets forordning (EØF) nr. 1601/92 (3), senest ændret ved forordning (EF) nr. 292/95 (4), har ophævet Kommissionens forordning (EØF) nr. 2164/92 (5); reglerne for beregning af støtten for varer, der henhører under KN-kode 1901 90 99 og 2106 90 92, og som er nævnt i forordning (EØF) nr. 2164/92, opretholdes, og de bør derfor medtages i forordning (EF) nr. 2993/94;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 2993/94 indsættes som artikel 1a:
»Artikel 1a
Støttebeløbene for mælkepulver og smør anvendes også for varer under KN-kode 1901 90 99 og 2106 90 92, idet bestemmelserne i forordning (EF) nr. 1222/94 om beregning af restitutionsbeløbene for disse varer finder tilsvarende anvendelse.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. december 1994.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. april 1995.